CELEX: 62014TN0138
Language: da
Date: 2014-02-27 00:00:00
Title: Sag T-138/14: Sag anlagt den 27. februar 2014 — Chart mod EEAS

26.5.2014   
            
            
               DA
            
            
               Den Europæiske Unions Tidende
            
            
               C 159/30
            
         Sag anlagt den 27. februar 2014 — Chart mod EEAS
   (Sag T-138/14)
   2014/C 159/40
   Processprog: fransk
   
      Parter
   
   
      Sagsøger: Randa Chart (Woluwé-Saint-Lambert, Belgien) (ved advokaterne T. Bontinck og A. Guillerme)
   
      Sagsøgt: Tjenesten for EU’s Optræden Udadtil (Udenrigstjenesten) (EEAS)
   
      Sagsøgerens påstande
   
   
               —
            
            
               Det fastslås, at EEAS er ansvarlig for det tab, sagsøgeren har lidt i tidsrummet fra oktober 2001 og indtil dags dato som følge af den ulovlige adfærd, der er udvist af EU-delegationen i Kairo og af EEAS.
            
         
               —
            
            
               Følgelig:
               
                           —
                        
                        
                           principalt, udbetales der et beløb til Randa Chart på EUR 509 283,88 (femhundredenitusindetohundredetreogfirs euro og otteogfirs centimer) i erstatning for de lidte tab, idet der tages forbehold for en forhøjelse af beløbet under sagen.
                        
                     
                           —
                        
                        
                           subsidiært, udbetales der et beløb til Randa Chart på EUR 380 063,81 EUR (trehundredefirstusindetreogtres euro og enogfirs centimer) i erstatning for de tab, der er lidt siden den 30. oktober 2008, idet der tages forbehold for en forhøjelse af beløbet under sagen.
                        
                     
         
               —
            
            
               EEAS tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren, som er tidligere lokalansat ved Den Europæiske Unions delegation i Egypten, har nedlagt påstand om erstatning af et tab, hun har lidt som følge af en ulovlig adfærd fra EU-administrationens side, hvorefter denne ikke har afleveret et bevis for afsluttet tjeneste vedrørende sagsøgeren til socialsikringsmyndighederne i den egyptiske administration efter hendes fratræden. Dette forhold forhindrer sagsøgeren i at tage tilbage til Egypten for at arbejde.
   Hvad angår den ulovlige adfærd, som foreholdes sagsøgte, har sagsøgeren påberåbt sig fire anbringender vedrørende tilsidesættelse af princippet om god forvaltningsskik, tilsidesættelse af princippet om overholdelse af en rimelig frist, tilsidesættelse af gældende egyptisk ret og tilsidesættelse af retten til privatlivets fred.
   Sagsøgeren har anført, at sagsøgtes passivitet har forvoldt hende et stort tab, og har nedlagt påstand om erstatning såvel af det økonomiske tab som af det ikke-økonomiske tab.